
Тлумачальная запіска
У выніку вывучэння дысцыпліны “Методыка выкладання класічных моў” студэнт павінен ведаць:

· метады вывучэння лацінскай і грэчаскай фанетыкі, граматыкі і лексікі, сінтаксісу;

· прынцыпы састаўлення падручнікаў, праграм, рабочых праграм, слоўнікаў з улікам спецыфікі ВНУ, факультэта, аддзялення.

Умець: 

· складаць рабочыя праграмы, кантрольныя работы, экламенацыйныя матэрыялы, тэсты;

· граматна працаваць з антычным тэкстам – даваць лінгвістычны, літаратурны, гістарычны, стылістычны, рэальны каментарый тэкста;
· фарміраваць лексічны мінімум з улікам дэрывацыйных працэсаў, супастаўляць формы і сінтактычныя канструкцыі лацінскай/грэчаскай моў з формамі і канструкцыямі іншых моў;
· ажыццяўляць междысцыплінарныя сувязі;

· выхоўваць грамадзяніна і патрыёта.

На курс методыка выкладання класічных моў адводзіцца:
усяго 100 гадзін
аудыторных 34 гадзіны 

лекцый 20 гадзін
практычных заняткаў 14 гадзін.
ПРЫКЛАДНЫ ТЭМАТЫЧНЫ ПЛАН
	№ тэмы
	Назва тэмы
	Усяго аўдыторных
	Лекцыі
	Практычныя

заняткі

	1.
	Уводзіны. Мэты выкладання класічных моў.
	2
	2
	

	2.
	Гісторыя выкладання класічных моў.
	2
	2
	

	3.
	Роля класічных моў у развіцці навукі і культуры.
	2
	2
	

	4.
	Фанетыка.
	4
	2
	2

	5.
	Выкладанне граматыкі.
	8
	4
	4

	6.
	Лексіка і яе выкладанне.
	4
	2
	2

	7.
	Чытанне тэкстаў, пераклад.
	4
	2
	2

	8.
	Формы і метады работы над матэрыялам 
	2
	2
	

	9.
	Падручнікі, слоўнікі, праграммы.
	2
	2
	

	
	УСЯГО
	34
	20
	14


1. Уводзіны. Мэты выкладання класічных моў.
Прадмет і задачы дысцыпліны “Методыка выкладання класічных моў”, яе сувязь з іншымі дысцыплінамі – педагогікай, псіхалогіяй, мовазнаўствам. Генетычныя і гістарычныя сувязі класічных моў з новымі еўрапейскімі мовамі (лексіка, граматыка, літаратурны ўплыў).
Спецыфіка выкладання лацінскай мовы на аддзяленні класічнай філалогіі, на іншых аддзяленнях філалагічнага факультэта, на гістарычным, юрыдычным, хімічным, біялагічным факультэтах, у медыцынскіх універсітэтах і вучылішчах.
Адрозненні ў мэтах выкладання старажытных і сучасных (новых) моў. Частковая магчымасць выкарыстання метадаў выкладання сучасных моў у працэсе выкладання старажытных моў. Роля фонавых ведаў, іх выкарыстанне падчас чытання і каментавання антычных тэкстаў.
2. Гісторыя выкладання класічных моў.
Агульнаадукацыйнае, выхаваўчае і практычнае значэнне выкладання класічных моў. Выкладанне лацінскай мовы ў Старажытным Рыме. Рытарычныя школы. Падручнікі, граматыкі Даната, Прысцыяна і іншых. Выкладанне класічных моў у сярэднявеччы, у эпоху Адраджэння і Новы час. Роля Кіева-Магілянскай акадэміі, Віленскага, Кракаўскага і іншых універсітэтаў у распаўсюджанні антычных ведаў на тэрыторыі ўсходніх славян. Беларускія асветнікі і іх роля ў распаўсюджанні класічнай адукацыі.
3. Роля класічных моў у развіцці навукі і культуры.
Роля класічных моў у развіцці навукі і культуры. Абгрунтаванне мэтазгоднасці чытання курса на тым ці іншым факультэце, межпрадметныя сувязі. Сістэма мовы. Ідэйна-выхаваўчыя аспекты і іх выкарыстанне на занятках па лацінскай мове.
4. Фанетыка.
Лацінскі алфавіт. Методыка тлумачэння лацінскага алфавіту і націску. Законы лацінскага націску. Даўжыня і кароткасць гукаў. Колькасць гукаў і колькасць складоў. Найважнейшыя фанетычныя законы.
5. Выкладанне граматыкі.

Роля дэдукцыі і індукцыі ў выкладанні граматыкі. Граматычны аналіз і яго выкарыстанне падчас выкладання лацінскай мовы. Віды граматычнага аналізу. Выкарыстанне параўнальна-гістарычнага метаду падчас выкладання лацінскай мовы. Параўнанне граматычных катэгорый і з’яў лацінскай мовы з іншымі індаеўрапейскімі мовамі.
Выкарыстанне тэхнічных сродкаў навучання і нагляднасці ў працэсе выкладання лацінскай мовы.
6. Лексіка і яе выкладанне.

Аб’ём лексікі на розных ступенях вывучэння мовы. Крытэрыі адбору лексікі ў залежнасці ад спецыяльнасці.
Прыёмы і метады ўвядзення лексікі. Этымалагічны і семасеялагічны аналіз новых лексем. Лацінскае словаўтварэнне і яго ўплыў на ўтварэнне кампозітаў у індаеўрапейскіх мовах. Уплыў лацінскай лексікі на фарміраванне лексікі індаеўрапейскіх моў. Спосабы замацавання лексікі. Лексічны мінімум і яго фарміраванне.

Крылатыя словы і фразеалагізмы лацінскай мовы і іх значэнне ў агульнаадукацыйным развіцці студэнтаў. 

7. Чытанне тэкстаў, пераклад.
Прыёмы рабты з арыгінальнымі тэкстамі: лінгвістычны і гістарычны аналіз тэксту. Роля граматычнага і лексічнага аналізу. Выкарыстанне слоўнікаў рознага напрамку (этымалагічных, тлумачальных, рэальных, міфалагічных, фразеалагічных). Схоліі і іх роля ў тлумачэнні тэксту. 
Віды каментараў да тэксту: рэальны, гістарычны, міфалагічны, літаратурна-гістарычны, мастацка-літаратурны, стылістычны, метрычны.

Стадыйнасць перакладу – падрадкоўнік і мастацкі пераклад. Знаёмства з лепшымі мастацкімі перакладамі антычных аўтараў як узор (прыклад) авалодвання тэхнікай перакладу. 
8. Формы работы над матэрыялам курса.
Работа ў аудыторыі і дома. Формы і метады прэзентацыі матэрыяла. Структура ўрока. Вусныя і пісьмовыя практыкаванні. Кантрольныя работы і тэсты, іх тыпы: першы – праверка засваення ведаў; другі – праверка самастойнага аперыравання моўнымі фактамі, іх замацавання на практыцы. Пісьмовыя пераклады. Завучванне на памяць вершаў, крылатых слоў, урыўкаў прозы.
9. Падручнікі, слоўнікі, праграммы.
Прынцыпы складання падручнікаў і праграм з улікам спецыфікі факультэта, азнаямленне з асноўнымі падручнікамі і слоўнікамі лацінскай мовы.

